# Mynd sem inniheldur texti Lýsing sjálfkrafa búin til

# **Skýrsla um samráð**

## Efni samráðs

Grænbók um skipulagsmál

## Samráð hófst

27. júlí 2023

## Samráð lauk

24. ágúst 2023

## Fjöldi umsagna

22

## Umsagnaraðilar

Umsagnir bárust frá eftirtöldum aðilum: Akureyrarbæ, Bláskógabyggð, Búsetufrelsi, Bændasamtökum Íslands, Fjarskiptastofu, Fjórðungssambandi Vestfirðinga, Grímsnes- og Grafningshreppi, Landssamtökunum Þroskahjálp, Landsvirkjun, Landvernd, Minjastofnun Íslands, Náttúrufræðistofnun Íslands, Samgöngufélaginu, Samtökum iðnaðarins og Samtökum atvinnulífsins, Samtökum sveitarfélaga á höfuðborgarsvæðinu, Skagafirði, Skeiða- og Gnúpverjahreppi, Skógræktinni, Tálknafjarðarhreppi, Vegagerðinni, Þingeyjarsveit og ÖBÍ réttindasamtökum.

## Samantekt um umsagnir

Innviðaráðuneytið þakkar umsagnaraðilum fyrir þeirra innlegg í tengslum við grænbók um skipulagsmál. Tilgangur grænbókar er að hvetja til umræðu um stöðumat, viðfangsefni og framtíðarsýn ásamt áherslum og leiðum til að ná því fram.

Umsagnir voru almennt jákvæðar um efni grænbókarinnar, þá framtíðarsýn sem þar er lögð fram, áherslur og lykilviðfangsefni. Umsagnir voru flestar efnismiklar og komu inn á mörg atriði í stöðumatinu. Eins og fram kemur í grænbókinni setur Landsskipulagsstefna fram samræmda stefnu ríkisins um skipulagsmál. Stefnan tekur á vernd og ráðstöfun lands á hálendi Íslands, í þéttbýli og dreifbýli og haf- og strandsvæða. Að því sögðu eru umsagnirnar á margan hátt ólíkar þar margvísleg sjónarmið ráða för.

Mörg álitaefni sem koma fram í umsögnunum sem nýtast vel við næsta fasa stefnumótunarferilsins, þ.e. gerð hvítbókar um skipulagsmál þar sem kynnt eru drög að landsskipulagsstefnu til 15 ára og aðgerðaáætlun til fimm ára. Þar mun hin eiginlega stefnumótun fara fram og leiðir til að takast á við lykilviðfangsefni málaflokksins sem fram komu í grænbók. Hvítbók um skipulagsmál verður einnig birt í samráðsgátt stjórnvalda til umsagnar.

## Að loknu samráði

Næstu skref í stefnumótunarferlinu þegar grænbókin liggur fyrir er að hefja mótun stefnu sem verður kynnt í hvítbók. Verður þar unnið í samræmi við hinn svokallaða sporbaug stefnumótunar. Í framhaldi af samráði um hvítbókina verður lögð fram á Alþingi tillaga til þingsályktunar um landsskipulagsstefnu stefnu til 15 ára og meðfylgjandi aðgerðaráætlun til fimm ára. Stefnan mun ná til áranna 2024-2038 og aðgerðaráætlunin til áranna 2024-2028.

